section_heading: Recenzije
paragraph_text: Iako je Peaceville Records, diskografska kuća koja je objavila album, opisao sastav kao "britanski ekvivalent Morbid Angelu", Götz Kühnemund iz časopisa Rock Hard komentirao je kako Paradise Lost "nije baš toliko dobar", ali da bi se mogao svidjeti "najtvrdoglavijim obožavateljima death metala". Usporedio je Lost Paradise s albumom Bolt Throwera "Realm of Chaos", koji je bio primjer "jednako turobnog i prikladno produciranog death metala". Pohvalio je Paradise Lost na tome što "se nije zapetljao u beskrajnim kaotičnim prijelazima" i što je skladao "uglavnom sporije pjesme koje zvuče opako". Usto je komentirao kako ime "death metal" paše albumu "kao šaka u oko, jer je upravo tako brutalan".